ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
நகர்ப்புற வனங்கள் என்ற முக்கியத்துவத்துடன் உலக சுற்றுச்சூழல் தினம் மெய்நிகர் நிகழ்வாகக் கொண்டாட்டம்
ஒவ்வொரு ஆண்டும் ஜூன் 5 ஆம் தேதி உலக சுற்றுச்சூழல் தினமாக  கொண்டாடப் படுகிறது. ஐக்கியநாடுகள் சபையின் சுற்றுச்சூழல் திட்டம் - UNEP அறிவிக்கும் கொள்கையில் கவனம் செலுத்தி சுற்றுச்சூழல், வனம், பருவநிலை மாறுபாடு குறித்த இந்த விழாவுக்காக அமைச்சகம் பல நிகழ்ச்சிகளுக்கு ஏற்பாடுகள் செய்கிறது. இந்த ஆண்டுக்கான கொள்கை அம்சமாக `பல்லுயிர்ப் பெருக்கம்" என்ற தலைப்பு அளிக்கப் பட்டுள்ளது. கோவிட்-19 நோய்த் தாக்குதல் சூழ்நிலை காரணமாக, இந்த ஆண்டு நகர்ப்புற வனங்கள் என்ற தலைப்பில் கவனம் செலுத்தி உலக சுற்றுச்சூழல் தின நிகழ்வுகளை மெய்நிகர்  நிகழ்வுகளாக இந்த அமைச்சகம் நடத்தவுள்ளது. மத்திய சுற்றுச்சூழல், வனம் மற்றும் பருவநிலை மாற்றத்துக்கான துறையின் அமைச்சர் திரு பிரகாஷ் ஜவடேகர் முதன்மை விருந்தினராக இதில் பங்கேற்பார். இந்த நிகழ்ச்சி ஜூன் 5 ஆம் தேதி -https://www.youtube.com/watch?v=IzMQuhmheoo –இல் நேரலையாக ஒளிபரப்பாகும்.
இந்தியாவில் நிலப்பரப்பு குறைவாக, மனிதர்கள் அடர்வு அதிகமாக, கால்நடைகள் எண்ணிக்கை அடர்வு அதிகமாக உள்ள நிலையில், பல்லுயிர்ப் பெருக்கத்தில் சுமார் 8 சதவீதம் பங்கு வகுக்கிறது. விலங்குகள் மற்றும் தாவர இனங்களில் பல வகையானவை இருப்பதால் இந்தியாவில் பல்லுயிர்ப்பெருக்க வளம் அதிகமாக உள்ளது. ஆபத்தின் விளிம்பில் உள்ள 35 உலகளாவிய பல்லுயிர்ப் பெருக்க மையங்களில் 4 மையங்கள் இந்தியாவில் உள்ளன. பல்லுயிர்ப் பெருக்கம் என்பது தொலைதூரத்தில் உள்ள வனப்பகுதிகள் சார்ந்ததாக மட்டும் இதுவரை கருதப்பட்டு வந்தது. ஆனால், நகரமயமாக்கல் அதிகரித்து வரும் நிலையில், அந்தப் பகுதியிலும் பல்லுயிரிப் பெருக்கத்தைப் பாதுகாக்க வேண்டிய அவசியம் எழுந்துள்ளது. நகரங்களில் பூங்காக்கள் இருந்தாலும், வனங்கள் இல்லை என்பதால், 200 மாநகராட்சிகள் மற்றும் நகரங்களில் நகர்ப்புற வனங்களை உருவாக்கும் ஒரு திட்டத்தை இந்த அமைச்சகம் மீண்டும் தொடங்கியுள்ளது. நகரங்களில் ஆக்சிஜன் அளவை அதிகரிக்கச் செய்ய உதவக் கூடியதாக இந்த நகர்ப்புற வனங்கள் அமையும்.
புனே நகரில் வனத் துறையின் 40 ஏக்கரில் ஒரு வனம் உருவாக்கப் பட்டுள்ளது. 65 ஆயிரத்துக்கும் மேற்பட்ட மரங்கள், 5 குளங்கள், 2 கண்காணிப்புக் கோபுரங்கள் உருவாக்கப்பட்டுள்ளன. பல மரங்கள் 25 - 30 அடி உயரம் வளர்ந்துள்ளன. இந்த ஆண்டு இன்னும் அதிகமான மரக்கன்றுகள் நடப்படும். இப்போது 23 தாவர இனங்களுடன் அந்த வனப் பகுதி பல்லுயிர்ப் பெருக்கத்தின் வளமையான பகுதியாக இருக்கிறது. 29 பறவை இனங்கள், 15 பட்டாம்பூச்சி இனங்கள், 10 நீர்வாழ் உயிரினங்கள், 3 பாலூட்டி இனங்கள் அந்த வனத்தில் உள்ளன. சூழலியல் சமநிலையை பேணுவதாக மட்டுமின்றி, நடப்பதற்கு நல்ல சூழ்நிலையை அளிப்பதாகவும், காலை மற்றும் மாலை நேரங்களில் நடப்பவர்களுக்கு உகந்த பகுதியாகவும் நகர்ப்புற வனங்கள் உள்ளன. நாட்டின் பிற பகுதிகளுக்கு வஜ்ரே நகர்ப்புற வனம் ஒரு முன்மாதிரியாக அமைந்துள்ளது.
(
பெட்ரோலியம் மற்றம் இயற்கை எரிவாயு அமைச்சகம்
தூய்மையை மக்கள் இயக்கமாக மாற்றியுள்ளார் பிரதமர்: திரு தர்மேந்திர பிரதான் புகழாரம்
தூய்மையை மக்கள் இயக்கமாக, பிரதமர் திரு நரேந்திர மோடி மாற்றியுள்ளார் என தூய்மை விருது விழாவில் மத்திய பெட்ரோலிய அமைச்சர் திரு தர்மேந்திர பிரதான் புகழாரம் சூட்டினார்.
பெட்ரோலியத்துறையில் தூய்மை விருது வழங்கும் விழாவில் பெட்ரோலிய அமைச்சர் திரு தர்மேந்திர பிரதான் கலந்து கொண்டு பேசியதாவது:
தூய்மையை, மக்கள் இயக்கமாக, பிரதமர் திரு நரேந்திர மோடி மாற்றியுள்ளார். இந்த மக்கள் இயக்கத்தில், பெட்ரோலியத்துறையும் தனது பங்களிப்பை வழங்கி வருகிறது. இதை நாம் மேலும் தீவிரப்படுத்த வேண்டும்.
நாடு 75வது சுதந்திர ஆண்டை 2022-ல் நிறைவு செய்யும் போது, நாட்டின் தூய்மை கனவை நாம் உணர வேண்டும். தூய்மை இந்தியா திட்டத்தில், தனியார் எண்ணெய் நிறுவனங்களும் தீவிரமாகப் பங்கெடுக்க வேண்டும். புனிதத் தலங்களிலும், முக்கிய சுற்றுலாத் தலங்களிலும், நவீன கழிப்பறைகளை பொதுத் துறை நிறுவனங்கள் அமைக்க வேண்டும்.
இவ்வாறு அவர் பேசினார்.
தூய்மைப் பணியையும், பிரசாரத்தையும் சிறப்பாக மேற்கொண்ட பொதுத்துறை எண்ணெய் நிறுவனங்களுக்கு அவர் விருதுகளையும் வழங்கினார்.
தூய்மைக்கான முதல் பரிசை ஐஓசிஎல் நிறுவனமும், 2ம் பரிசை பிபிசிஎல் நிறுவனமும், மூன்றாம் பரிசை ஓஎன்ஜிசி நிறுவனமும், சிறப்பு விருதை எச்பிசிஎல் நிறுவனமும் பெற்றன.
தூய்மை சேவை விருதுப் பிரிவில் முதல் பரிசை எச்பிசிஎல் நிறுவனமும், 2ம் பரிசை பிபிசிஎல் நிறுவனமும், 3வது பரிசை ஐஓசிஎல் நிறுவனமும் பெற்றன.
பிரதமர் அலுவலகம்
முதலீட்டு இந்தியா நிறுவனத்திற்கு பிரதமர் வாழ்த்து
வர்த்தகம் மற்றும் வளர்ச்சிக்கான ஐக்கிய நாடுகள் கூட்டமைப்பின், 2020 ஆம் ஆண்டுக்கான ஐக்கிய நாடுகள் முதலீட்டு மேம்பாட்டு விருதை பெற்றுள்ளதற்காக, முதலீட்டு இந்தியா நிறுவனத்திற்கு பிரதமர் திரு.நரேந்திர மோடி வாழ்த்துத் தெரிவித்துள்ளார்.
“வர்த்தகம் மற்றும் வளர்ச்சிக்கான ஐக்கிய நாடுகள் கூட்டமைப்பின், 2020 ஆம் ஆண்டுக்கான ஐக்கிய நாடுகள் முதலீட்டு மேம்பாட்டு விருதை வென்றுள்ள முதலீட்டு இந்தியா நிறுவனத்திற்கு எனது வாழ்த்துகள். உலகளவில், முதலீடு செய்வதற்கு விரும்பத்தக்க இடமாக இந்தியாவை உருவாக்கியிருப்பதற்கும், எளிதாக தொழில் செய்வதற்கு ஏற்ற நாடாக ஆக்குவதற்கும் நமது அரசு மேற்கொண்ட குவிந்த முயற்சிகளுக்கு இதுவே சாட்சியமாகத் திகழ்கிறது” என்று பிரதமர் கூறியுள்ளார்.
குடியரசுத் துணைத் தலைவர் செயலகம்
ஜன்மாஷ்டமியையொட்டி குடியரசு துணைத்தலைவர் வாழ்த்து
ஜன்மாஷ்டமியையொட்டி குடியரசு துணைத்தலைவர் திரு ஜக்தீப் தன்கர் நாட்டு மக்களுக்கு வாழ்த்துத் தெரிவித்துள்ளார்
குடியரசு துணைத்தலைவர் வெளியிட்டுள்ள வாழ்த்துச் செய்தியில், “இந்த மங்களகரமான தருணத்தில் எனது நல்வாழ்த்துக்களை நாட்டு மக்கள் அனைவருக்கும் தெரிவித்துக் கொள்கிறேன்.
பகவான் கிருஷ்ணரின் பிறப்பைக் குறிக்கும் ஜென்மாஷ்டமி, பக்தர்களுக்கு ஆன்மீக முக்கியத்துவம் வாய்ந்தது. அதர்மத்தை அழித்து தர்தமத்தை நிலைநாட்டும் நம்பிக்கையை இது உறுதி செய்கிறது.
கிருஷ்ணர் தெய்வீக அன்பு, உயர்ந்த அழகு மற்றும் நித்திய ஆனந்தம் ஆகியவற்றின் உருவகம். பகவத் கீதையில் அவரது காலத்தால் அழியாத போதனைகள் மனிதகுலத்திற்கு ஒரு சிறந்த உத்வேகத்தை அளித்துள்ளன.
இந்த ஜென்மாஷ்டமி நமது வாழ்க்கையில் அமைதி, நல்லிணக்கம் மற்றும் மகிழ்ச்சியை கொண்டு வரட்டும்
எஃகுத்துறை அமைச்சகம்
எம்ஓஐஎல் நிறுவனத்தின் செயல்பாட்டை ஆய்வு செய்தார் மத்திய அமைச்சர் திரு ஃபகன் சிங் குலாஸ்தே
மத்தியப் பிரதேசம் பாலாகாட்டில் உள்ள மாங்கனீசு தாது இந்தியா நிறுவனத்தின் செயல்பாட்டை மத்திய எஃகு மற்றும் ஊரக மேம்பாட்டுத்துறை இணையமைச்சர் திரு ஃபகன் சிங் குலாஸ்தே, நேற்று ஆய்வு செய்து அதன் எதிர்காலத் திட்டங்களை கேட்டறிந்தார். பெருந்தொற்று நேரத்தில் நிறுவனத்தின் முன்னேற்றம் குறித்து அவர் திருப்தி தெரிவித்தார். நாட்டின் உள்நாட்டுத் தேவைகளை நிறைவேற்ற வேகமான வளர்ச்சிக்கு அவர் அறிவுறுத்தினர்.
பாலாகாட்டில் உள்ள எம்ஓஐஎல் நிறுவனத்தின் சுரங்கத்தை, மத்திய அமைச்சர் திரு ஃபகன் சிங் குலாஸ்தே, மாநில ஆயுஷ் துறை அமைச்சர் திரு ராம் கிஷோர் கன்வார் மற்றம் பாலாகாட் செட்டப் பேரவை உறுப்பினர் திரு தல்சிங் பைசன் ஆகியோருடன் பார்வையிட்டார். அவர்களை எம்ஓஐஎல் நிறுவனத்தின் தலைமை நிர்வாக இயக்குனர் திரு எம்.பி. சவத்திரி வரவேற்றார். ஊழியர்களுக்கு அளிக்கப்படும் வசதிகளையும் அவர்கள் பார்வையிட்டார். பாலாகாட்டில் உள்ள ஃபெர்ரோ மாங்கனீசு சுரங்கத்தையும் திரு குலாஸ்தே பார்வையிட்டார். எம்ஓஐஎல் நிறுவனத்தின் வளர்ச்சிக்கு புதிய உற்பத்தி மையம் அமைக்க மாநில் அரசு அளித்த ஆதரவுக்கு திரு கன்வார் நன்றி தெரிவித்தார்.
------
(Visitor Counter : 103
கப்பல் போக்குவரத்து அமைச்சகம்
விசாகப்பட்டினம் துறைமுகப் பொறுப்புக்கழகத்திற்கு வழங்கப்பட்டுள்ள அரசுக் கடன்களின் மீதான தண்டவட்டியைத் தள்ளுபடி செய்ய மத்திய அமைச்சரவை ஒப்புதல் வழங்கியுள்ளது.
விசாகப்பட்டினம் துறைமுகப் பொறுப்புக்கழகத்திற்கு  வழங்கப்பட்டுள்ள அரசுக் கடன்களின் மீதான தண்டவட்டியைக் கீழ்க் காணும் முறையில் தள்ளுபடி செய்ய பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக்குழு ஒப்புதல் வழங்கியுள்ளது.
- 31.03.2017 வரையிலான விபிடி-யின் தண்டவட்டியான ரூ.250.89 கோடியும் தள்ளுபடிக்கு ஒப்புதல் வழங்கப்பட்ட காலம் வரையிலான தண்டவட்டித்தொகையும் தள்ளுபடி செய்யப்படுகிறது.
- தண்டவட்டியைத் தள்ளுபடி செய்வதற்கு ஒப்புதல் வழங்கப்பட்ட காலம் வரையிலான தண்டவட்டிக்கு அபராதமாக 0.25% தொகையை விபிடி வழங்கவேண்டும்.
- தள்ளுபடிக்கு ஒப்புதல் வழங்கப்பட்ட காலம் வரை நிலுவையில் உள்ள வட்டியையும், நிலுவையில் உள்ள கடன்தொகையான ரூ.44.69 கோடியையும், 2018-19ஆம் நிதியாணடில் ஒரே தவணையாக விபிடி செலுத்த வேண்டும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 66
பிரதமர் அலுவலகம்
ஆசிய விளையாட்டுப் போட்டிகளில் இந்திய ஆடவர் மற்றும் மகளிர் கால்பந்து அணிகள் பங்கேற்பது குறித்து பிரதமர் மகிழ்ச்சி தெரிவித்துள்ளார்
நடைபெறவிருக்கும் 2023 ஆசிய விளையாட்டுப் போட்டிகளில் இந்திய ஆடவர் மற்றும் மகளிர் கால்பந்து அணிகள் பங்கேற்பது குறித்து பிரதமர் திரு. நரேந்திர மோடி தமது மகிழ்ச்சியை வெளிப்படுத்தியுள்ளார். சீனாவின் ஹாங்ஜோ நகரில் நடைபெறவுள்ள ஆசிய விளையாட்டுப் போட்டிகளில் பங்கேற்க இந்திய ஆடவர் மற்றும் மகளிர் கால்பந்து அணிகளுக்கு மத்திய விளையாட்டுத் துறை அமைச்சகம் தளர்வுகளை அளித்துள்ளது.
இது தொடர்பாக அகில இந்திய கால்பந்து சம்மேளனத்தின் தலைவர் திரு கல்யாண் செளபேயின் ட்விட்டர் பதிவுக்கு பதில் அளிக்கும் வகையில் பிரதமர் வெளியிட்டுள்ள பதிவில் கூறியிருப்பதாவது:
"இந்தியா முழுவதும் உள்ள கால்பந்து ரசிகர்களுக்கு இது ஒரு நல்ல செய்தி! இது இந்த விளையாட்டில் வளர்ந்து வரும் திறமையாளர்களை ஊக்குவிக்கும்"
(
வணிகம் மற்றும் தொழில்துறை அமைச்சகம்
சுயசார்பு இந்தியாவை அடைய தொழில் தொடங்குவதை எளிதாக்குவது குறித்த சி.ஐ.ஐ. அமைப்பின் தேசிய டிஜிட்டல் மாநாட்டை திரு.பியூஷ் கோயல் தொடங்கிவைத்தார்
அரசின் கொள்கைகளை எளிமைப்படுத்த அரசு உறுதி பூண்டுள்ளதாகக் கூறியுள்ள மத்திய வர்த்தகம் மற்றும் தொழில்துறை அமைச்சர் திரு.பியூஷ் கோயல், இது குறித்து தொழில் துறையினர் தங்களது கருத்துக்களைத் தெரிவிப்பதுடன், அரசுடன் ஒத்துழைக்குமாறும் கேட்டுக் கொண்டுள்ளார். இந்திய தொழில் கூட்டமைப்பான சி.ஐ.ஐ.-யின், சுயசார்பு இந்தியாவை அடைய தொழில் தொடங்குவதை எளிதாக்குவது குறித்த, தேசிய டிஜிட்டல் மாநாட்டை இன்று  தொடங்கி வைத்துப் பேசிய மத்திய அமைச்சர், தொழில் தொடங்குவதற்கான ஒற்றைச் சாளர அனுமதி விரைவில் நடைமுறைக்கு வரும் என்று உறுதிபட தெரிவித்தார். தொழில்துறையினரும், அரசாங்கமும் பங்குதாரர்கள் போன்று செயல்பட வேண்டியதன் அவசியத்தை வலியுறுத்திய அவர், வரி ஏய்ப்போர் மற்றும் விதிமுறைகளை மீறுவோரை அடையாளம் காண்பதில், தொழில் துறையினர் அரசுக்கு ஒத்துழைப்பு வழங்கி, முக்கியப் பங்காற்ற வேண்டுமென கேட்டுக் கொண்டார்.
கோவிட் பாதிப்பு நிலவரம் குறித்துப் பேசிய அமைச்சர், நாட்டின் பொருளாதாரம் மீண்டெழுந்து வருவதாகவும், கட்டுப்பாடுகள் தற்காலிகமானது தான் என்றும், அவை தற்போது தளர்த்தப்பட்டு வருவதாகவும் கூறினார். கோவிட் பிரச்சினை காலகட்டத்தில், நாட்டின் சேவைத்துறைகள், சர்வதேச வாடிக்கையாளர்களுக்கு தொடர்ந்து சேவை ஆற்றி வருவதாகவும் அவர் தெரிவித்தார். இந்தியாவின் ஏற்றுமதி, கடந்த ஆண்டு இருந்த அளவில் 88 சதவீத அளவிற்கு உள்ள நிலையில், இறக்குமதிகள் கடந்த ஆண்டு இதே காலகட்டத்தில் இருந்த அளவில் 75 சதவீத அளவிற்கு உள்ளதாகவும் அவர் குறிப்பிட்டார். “பொருளாதாரம் மீண்டெழுந்து வருகிறது,” என்று கூறிய அவர், உயிர்காக்கும் வென்டிலேட்டர்கள் மீதான ஏற்றுமதிக் கட்டுப்பாடுகள் விரைவில் அகற்றப்படும் என்றார்.
தொழிலாளர் நலச் சட்டங்களை எளிமையாக்குதல், நில வங்கி இணையதள மென் வெளியீடு, முதலீடுகளுக்கு ஒற்றைச் சாளர அனுமதி போன்ற அம்சங்கள் குறித்து, மத்திய அரசு மாநில அரசுகளுடன் ஆலோசனை நடத்தி வருவதாகவும் அவர் தெரிவித்தார். ஏற்றுமதியை ஊக்குவிப்பதற்கான, இந்தியாவிலிருந்து ஏற்றுமதி வணிகம் செய்யும் திட்டத்திற்கு சலுகைகள் அளிப்பது பற்றிக் குறிப்பிட்ட திரு. பியூஷ் கோயல், இப்பிரச்சினைக்கு விரைவில் தீர்வு காண அரசு விரும்புவதாகவும், ஏற்றுமதிகளுக்கு பாதிப்பு ஏற்படாத வகையில் அரசு நடவடிக்கை எடுக்கும் என்றும் தெரிவித்தார். “சம்பந்தப்பட்ட தரப்பினருடன் நாங்கள் பேச்சுவார்த்தை நடத்தி வருகிறோம். இந்தியாவிலிருந்து ஏற்றுமதி வணிகம் செய்யும் திட்டம் எங்கும் போய்விடாது. இது பணம் கொழிக்கும் விவகாரம். எத்தரப்பினருக்கும் பாதிப்பு இல்லாத வகையில் இத்திட்டத்திற்கு விரைந்து தீர்வு கான முயற்சித்து வருகிறோம்” என்றும் அவர் குறிப்பிட்டார்.
நாட்டில் மேற்கொள்ளப்படும் முதலீடுகளுக்கு நிதியுதவி கிடைப்பதற்கான வழிமுறைகளை நிதியமைச்சகம் பரிசீலித்து வருவதாகக் கூறிய அமைச்சர், போதுமான பணப்புழக்கம் உள்ளதாக வங்கிகள் அரசுக்கு உறுதியளித்துள்ளன எனவும் தெரிவித்தார். சிறப்புக் கவனம் செலுத்த வேண்டிய 20 தொழில் பிரிவுகளை மத்திய வர்த்தக தொழில்துறை அடையாளம் கண்டுள்ளதாகவும் அமைச்சர் குறிப்பிட்டார். பல்வேறு சட்டப் பிரிவுகளை குற்றமற்ற சட்டமாக்கி வருவதுடன், தேவையற்ற சட்டங்களை நீக்குவதற்கும் அரசு நடவடிக்கை மேற்கொண்டு வருவதாக, மத்திய அமைச்சர் தெரிவித்தார்.
மின்னணு மற்றும் தகவல் தொழில்நுட்பம்
சமூக நலனுக்காக, தனிநபர் சாரா தரவுகளின் தரம் மிக முக்கியம்: செயற்கை நுண்ணறிவுத் துறை நிபுணர்கள் வலியுறுத்தல்
செயற்கை நுண்ணறிவிற்காக தரமானத் தரவுகளைப் பெறுவதற்கான அணுகுமுறை மற்றும் அவற்றின் முக்கியத்துவம் குறித்து விவாதிப்பதற்காக பல்வேறு வல்லுநர்களுடனான கலந்துரையாடலுக்கு மத்திய மின்னணு மற்றும் தகவல் தொழில்நுட்ப அமைச்சகத்தின் கீழ் இயங்கும் தேசிய மின்னணு ஆளுகை பிரிவு அண்மையில் ஏற்பாடு செய்திருந்தது.
அரசு அதிகாரிகள், செயற்கை நுண்ணறிவு ஆர்வலர்கள், இளைஞர்கள் உட்பட ஏராளமானோர் கலந்து கொண்ட இந்த அமர்விற்கு தேசிய மின்னணு ஆளுகை பிரிவின் தலைவர் திரு அபிஷேக் சிங் தலைமை தாங்கினார். தேசிய தரவு ஆளுகைத் திட்ட கொள்கை உட்பட தரமான தரவுகளை அணுகுவதற்காக இந்திய அரசு மேற்கொண்டு வரும் முக்கிய முன்முயற்சிகள் பற்றியும், செயற்கை நுண்ணறிவிற்காக தரவுகளை சேகரிப்பதன் முக்கியத்துவம் பற்றியும் அவர் பேசினார்.
தற்போதைய திறந்த நிலை தரவு சூழலியல், தரமான தரவுகளை வழங்குவதில் இருக்கும் சவால்கள், புதிய கண்டுபிடிப்புகளுக்காக தரவுகளைப் பொறுப்போடு பயன்படுத்துவதில் சம்பந்தப்பட்டவர்களின் பங்கு, இத்துறையில் இந்தியாவின் எதிர்காலம் போன்ற விஷயங்கள் குறித்து நிபுணர்கள் விவாதித்தார்கள்.
சட்டம் மற்றும் நீதித்துறை அமைச்சகம்
தேர்தல் மேலாண்மை மற்றும் நிர்வாகத் துறையில் ஒத்துழைப்புக்கென இந்திய தேர்தல் ஆணையத்திற்கும் மாலத் தீவு தேர்தல் ஆணையத்திற்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
தேர்தல் மேலாண்மை மற்றும் நிர்வாகத் துறையில் ஒத்துழைப்புக்கென இந்திய தேர்தல் ஆணையத்திற்கும் மாலத் தீவு தேர்தல் ஆணையத்திற்கும் இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த ஒப்பந்தத்தில், தேர்தல் நடைமுறை, தகவல் பரிமாற்றத்தில் ஆதரவு, நிறுவனத்தை வலுப்படுத்துதல் மற்றும் திறன் மேம்பாடு, பணியாளர்களுக்குப் பயிற்சி, முறையான ஆலோசனைகளை நடத்துதல் போன்ற அமைப்பு மற்றும் தொழில்நுட்ப மேம்பாட்டுத் துறைகளில் அறிவு மற்றும் அனுபவத்தை பகிர்ந்து கொள்வது அடங்கும்.
இந்த உத்தேசப் புரிந்துணர்வு ஒப்பந்தம், இருதரப்பு ஒத்துழைப்பை மேம்படுத்தி, தொழில்நுட்ப உதவி / திறன் ஆதரவு ஆகியவற்றை மாலத்தீவு தேர்தல் ஆணையத்திற்கு அளிப்பதை நோக்கமாகக் கொண்டது. இதனையடுத்து, தேர்தல் மேலாண்மை மற்றும் நிர்வாகத் துறைகளில் ஒத்துழைப்புக்கு வாய்ப்புகள் ஏற்படும் என எதிர்பார்க்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
கோவிட்-19 தொற்று மருத்துவ மனையாக மாற்றப்பட்ட எய்ம்ஸ் விபத்து சிகிச்சை மையத்தில் டாக்டர் ஹர்ஷவர்தன் ஆய்வு
புதுதில்லி எய்ம்ஸ் மருத்துவமனையில் செயல்பட்டு வரும் ஜெயப்பிரகாஷ் நாராயண் உயர் விபத்து சிகிச்சை மையத்துக்கு சென்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷவர்தன் ஆய்வு மேற்கொண்டார். கோவிட்-19 தொற்றால் பாதிக்கப்பட்ட நோயாளிகளுக்கு சிகிச்சை அளிப்பதற்கென பிரத்யேகமாக மாற்றப்பட்டுள்ள அந்த மையத்தில், நோயாளிகளுக்கு அளிக்கப்பட்டு வரும் முதல்கட்ட சிகிச்சை, கொரோனா தொற்றை முறியடிக்க மேற்கொள்ளப்படும் முன்னேற்பாடுகள் ஆகியவற்றை அவர் ஆய்வு செய்தார்.
‘’ எய்ம்ஸ் ஜெயப்பிரகாஷ் நாராயண் உயர் விபத்து சிகிச்சை மையத்தில் 250 படுக்கைகளைக் கொண்ட தனிமை வார்டுடன் கோவிட் நோயாளிகளுக்கென பிரத்யேகமாகச் செயல்படும் மருத்துவமனையாக இயங்கி வருகிறது. கொரோனா தொற்று உறுதி செய்யப்பட்டுள்ள நோயாளிகளைத் தனிமைப்படுத்தி, நவீன மருத்துவ சிகிச்சை அளிக்கப்பட்டு வருகிறது’’ என்று டாக்டர் ஹர்ஷவர்தன் கூறினார். ’’ எய்ம்ஸ் ஜெயப்பிரகாஷ் நாராயண் உயர் விபத்து சிகிச்சை மையத்தின் தீக்காயம் மற்றும் பிளாஸ்டிக் சர்ஜரி பிரிவு கோவிட்-19 உறுதி செய்யப்படாத நோயாளிகளுக்கு சோதனை மற்றும் காயம் ஆறவைத்தல் பிரிவாக மாற்றப்பட்டுள்ளது’’ என அவர் தெரிவித்தார். நவீன வசதிகளுடன் கூடிய இந்த மருத்துவமனையில், அவசர சிகிச்சை பிரிவு, தனிநபர் வார்டு, தீவிர சிகிச்சை பிரிவு உள்ளிட்ட பல்வேறு வார்டு பகுதிகளை அமைச்சர் பார்வையிட்டார். மருத்துவமனையின் சலவைக் கூடங்களில் கிருமி நாசினி பராமரிப்பையும் அவர் ஆய்வு செய்தார்.
மருத்துவமனையில் சிகிச்சை பெற்று வரும் கோவிட்-19 நோயாளிகளுடன் கைபேசி மூலம் காணொலி காட்சி வழியாக அமைச்சர் கலந்துரையாடினார். ரோபோக்களின் உதவியுடன் பேசிய நோயாளிகளிடம் அவர் நலம் விசாரித்தார். எய்ம்ஸ் மருத்துவமனையில் கிடைக்கும் வசதிகள் பற்றி அவர் நோயாளிகளிடம் கேட்டறிந்தார். மேலும், தேவையான வசதிகளை மேம்படுத்த இது உதவும்.
மருத்துவமனையின் பல்வேறு வார்டுகள், சிகிச்சைகள் மற்றும் வசதிகளை ஆய்வு செய்து சோதனை மேற்கொண்ட மத்திய அமைச்சர் டாக்டர் ஹர்ஷவர்தன், பிரத்யேக கோவிட் மருத்துவமனையின் செயல்பாடு குறித்து தமது மனநிறைவை வெளியிட்டார்.
(Visitor Counter : 168
பிரதமர் அலுவலகம்
சஜிபு சேரோபா நாளில் மணிப்பூர் மக்களுக்குப் பிரதமர் வாழ்த்து தெரிவித்துள்ளார்
சஜிபு சேரோபா நாளில் அனைவருக்கும் குறிப்பாக மணிப்பூர் மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டரில் பிரதமர் கூறியிருப்பதாவது-
“சஜிபு சேரோபா நாளில் அனைவருக்கும் குறிப்பாக மணிப்பூர் மக்களுக்கு வாழ்த்துக்கள். வரவிருக்கும் ஆண்டில் உங்களின் மகிழ்ச்சிக்கும், ஆரோக்கியத்திற்கும் நான் பிரார்த்திக்கிறேன்”.
குறு சிறு மற்றும் நடுத்தர தொழில் துறை அமைச்சகம்
காதி பிரக்ரிதிக் பெயின்ட் பெயரில் மோசடியில் ஈடுபட்ட தனியார் நிறுவனத்துக்கு தில்லி உயர்நீதிமன்றம் தடை
காதி பிரக்ரிதிக் பெயின்ட் என்ற பெயரில் போலி வண்ணப்பூச்சுக்களை விற்ற நிறுவனத்துக்கு தில்லி உயர்நீதிமன்றம் தடை விதித்தது.
பசுஞ் சாணத்தில் இருந்து தயாரிக்கப்பட்ட தனித்துவமான வண்ணப்பூச்சை காதி நிறுவனம் தயாரித்தது. இதை மத்திய அமைச்சர் நிதின் கட்கரி கடந்த ஜனவரி மாதம் அறிமுகம் செய்தார். பூஞ்சை, பாக்டீரியா தாக்குதல் ஏற்படாத இந்த வண்ணப்பூச்சு மக்களிடையே பிரபலம் அடைந்தது.
இதையடுத்து காசியாபாத்தைச் சேர்ந்த ஜேபிஎம்ஆர் என்ற நிறுவனம் ‘காதி பிரக்ரிதிக் பெயின்ட்’ என்ற பெயரை சட்டவிரோதமாக பயன்படுத்தி வண்ணப்பூச்சுகளை விற்பனை செய்தது. இதே பெயரில் இணையதளம் மற்றும் இ-மெயில் முகவரியையும் உருவாக்கியது.
இதை எதிர்த்து காதி சார்பில் தில்லி உயர்நீதிமன்றத்தில் வழக்கு தொடரப்பட்டது. இந்த வழக்கை விசாரித்த தில்லி உயர்நீதிமன்றம், காதி பெயருக்கு களங்கம் ஏற்படுத்தும் வகையில் செயல்பட்ட ஜேபிஎம் ஆர் நிறுவனத்தின் உரிமையாளர் உமேஷ் பால், தனது அனைத்து விற்பனை நடவடிக்கைகளையும் உடனடியாக நிறுத்த வேண்டும் என உத்தரவிட்டது.
இந்நிறுவனத்தின் இணையதளம் மற்றும் இ-மெயில் செயல்பாடுகளையும் உடனடியாக நிறுத்த உத்தரவிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
http://delhihighcourt.nic.in/dhcqrydisp_O.asp?pn=119319&yr=2021
பாதுகாப்பு அமைச்சகம்
இருதரப்பு ஒத்துழைப்பை மேலும் வலுப்படுத்த இந்தியப் பாதுகாப்பு அமைச்சர் வியட்நாமின் தேசியப் பாதுகாப்பு அமைச்சருடன் 2023, ஜூன் 19 அன்று புதுதில்லியில் பேச்சுவார்த்தை நடத்தவுள்ளார்
வியட்நாமின் தேசியப் பாதுகாப்பு அமைச்சர் ஜெனரல் ஃபான் வான் கியாங் 2023, ஜூன் 18, 19 தேதிகளில் இந்தியாவில் பயணம் மேற்கொள்கிறார். அப்போது இந்தியா - வியட்நாம் பாதுகாப்பு ஒத்துழைப்பை முன்னெடுத்துச் செல்வதற்காக ஜூன் 19 அன்று புதுதில்லியில் பாதுகாப்பு அமைச்சர் திரு ராஜ்நாத் சிங்குடன் அவர் பேச்சுவார்த்தை நடத்துவார். இருதரப்பினரும் பரஸ்பர நலன் சார்ந்த பிராந்திய மற்றும் உலகளாவிய பிரச்சினைகள் குறித்தும் கருத்துக்களைப் பரிமாறிக் கொள்வார்கள். வியட்நாமின் தேசிய பாதுகாப்பு அமைச்சர் இந்தியாவில் தங்கியிருக்கும் போது, ஆக்ராவிற்குக் கலாச்சாரப் பயணத்தையும் மேற்கொள்வார்.
இந்தியாவும் வியட்நாமும் விரிவான ராணுவ ஒத்துழைப்பைப் பகிர்ந்து கொள்கின்றன. இருதரப்பு பாதுகாப்பு உறவுகள் இந்த ஒத்துழைப்புக்குக் குறிப்பிடத்தக்க தூணாக அமைந்துள்ளன. இரு நாடுகளுக்கிடையேயான பாதுகாப்பு ஈடுபாடுகள், ராணுவங்களுக்கிடையே விரிவான தொடர்புகள், இராணுவத்திற்கு இடையேயான பரிமாற்றங்கள், உயர்நிலை வருகைகள், திறன் மேம்பாடு மற்றும் பயிற்சித் திட்டங்கள், ஐ.நா அமைதிப்படையில் ஒத்துழைப்பு, கப்பல் வருகைகள் மற்றும் இருதரப்பு பயிற்சிகள் உட்பட பலவகையாக உள்ளன.
2022, ஜூன் மாதத்தில் வியட்நாமுக்கு பாதுகாப்பு அமைச்சர் பயணத்தின்போது, '2030 ஆம் ஆண்டிற்கான இந்தியா-வியட்நாம் பாதுகாப்பு ஒத்துழைப்பு குறித்த கூட்டுப் பார்வை அறிக்கை', 'பரஸ்பர தளவாடங்கள் ஆதரவு' குறித்த புரிந்துணர்வு ஒப்பந்தம் ஆகிய முக்கிய வழிகாட்டும் ஆவணங்கள் கையெழுத்தாயின. இவை இரு நாடுகளுக்கும் இடையிலான பாதுகாப்பு ஒத்துழைப்பின் அளவு மற்றும் நம்பிக்கையை விரிவுபடுத்தியுள்ளன.
பெட்ரோலியம் மற்றம் இயற்கை எரிவாயு அமைச்சகம்
2014 – ம் ஆண்டு முதல் நகர்ப் பகுதி எரிவாயு விநியோகத்தை இரு மடங்கு ஆக்கியுள்ளோம் – தர்மேந்திர பிரதான்
2014 – ம் ஆண்டு மே மாதம் தங்கள் அரசு பதவி ஏற்றதிலிருந்து 130 மாவட்டங்களைச் சேர்ந்த 94 பகுதிகளைக் கொண்ட நகர்ப்புற எரிவாயு விநியோகம் இரு மடங்காக அதிகரித்துள்ளது என்று மத்தியப் பெட்ரோலியம் மற்றும் இயற்கை வாயு, திறன் மேம்பாட்டுத்துறை அமைச்சர் திரு தர்மேந்திரப் பிரதான் கூறினார். எரிவாயு விநியோக 9 – வது ஏலச்சுற்று நிகழ்ச்சியில் பேசிய அவர், இயற்கை எரிவாயு வருங்காலத்திற்கான எரிசக்தி தேவையாக உள்ளது என்றும் இந்தியாவின் முக்கிய எரிசக்தி ஆதாரமான எரிவாயு விநியோகம் 6.5 சதவீதத்திலிருந்து 15 சதவீதமாக உயர்த்த வேண்டிய கட்டாயம் ஏற்பட்டுள்ளது என்றும் கூறினார். இதுபற்றி விளக்கிய அமைச்சர், 2014 – ம் ஆண்டு 73 மாவட்டங்களைச் சேர்ந்த 47 பகுதிகளில் நகர்ப்புற எரிவாயுக் கட்டமைப்பு இருந்ததாக கூறினார். இந்த 9 –வது ஏலச்சுற்று மூலமாக மேலும் 86 பகுதிகளை உள்ளடக்கிய 174 மாவட்டங்களில் விநியோகம் தொடங்கப்படும் என்று அமைச்சர் தெரிவித்தார். இந்தச் சுற்று முடிவடையும் போது நாட்டின் 640 மாவட்டங்களில் 50 சதவீத அளவுக்கு 61 கோடி பேருக்கு நகர்ப்புற எரிவாயு விநியோகம் இருக்கும் வகையில் அதிகரிக்கும் என்றும் அவர் தெரிவித்தார்.
இது வரையில் இல்லாத அளவுக்கு எரிவாயு விநியோகம் 20 மாநிலங்கள் மற்றும் 2 யூனியன் பிரதேசங்களை உள்ளடக்கியதாக இருக்கிறது என்று அமைச்சர் கூறினார்.
மேலும் விவரங்களுக்கு www.pib.nic.in. என்ற வலைதளத்தைப் பார்க்கவும்.
(Visitor Counter : 123
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தனிமைப்படுத்திக் கொண்டு பணியாற்றி வரும் மத்திய அமைச்சர் டாக்டர் ஜிதேந்திர சிங், தமது நாடாளுமன்ற தொகுதியான உதம்பூரில் கொவிட் மேலாண்மை நிலவரத்தை ஆய்வு செய்தார்
கொவிட்-19 சிகிச்சைக்கு பின்னர் மருத்துவமனையிலிருந்து வீடு திரும்பி தம்மை தனிமைப்படுத்திக் கொண்டு பணியாற்றிவரும் மத்திய அமைச்சர் டாக்டர் ஜிதேந்திர சிங், தமது நாடாளுமன்ற தொகுதியான உதம்பூரில் கொவிட் மேலாண்மை நிலவரம் குறித்து மாவட்ட நிர்வாகம் மற்றும் பொதுமக்கள் பிரதிநிதிகளுடன் காணொலி மூலம் இன்று ஆய்வு செய்தார்.
டாக்டர் சிங்கின் கொவிட் தொற்று நீங்கிவிட்டது என்று இன்னும் உறுதிப்படுத்தப்படாததால், யாரையும் இன்னும் அவர் நேரடியாக சந்திக்கவில்லை.
நாடாளுமன்ற தொகுதியின் கீழ் வரும் 6 முக்கிய மாவட்டங்களான உதம்பூர், கத்வா, ரியாசி, ரம்பான், தோடா மற்றும் கிஷ்ட்வார் நிலவரம் குறித்து கூட்டத்தில் ஆய்வு மேற்கொள்ளப்பட்டது.
மாவட்டங்களின் மூத்த அதிகாரிகள், காவல் துறை கண்காணிப்பாளர்கள், தலைமை மருத்துவ அதிகாரிகள், உள்ளாட்சி தலைவர்கள் உள்ளிட்டோர் இக்கூட்டத்தில் கலந்து கொண்டனர்.
கூட்டத்தில் பேசிய டாக்டர் ஜிதேந்திர சிங், கொவிட்டுக்கு எதிரான போரில் அனைவரும் ஒற்றுமையுடன் பங்கு கொள்ள வேண்டும் என்றும், மருத்துவ அதிகாரிகள், நிர்வாக அதிகாரிகள் பொது மக்களின் பிரதிநிதிகள் மற்றும் மக்கள் ஆகியோரது ஒற்றுமையான பங்களிப்பின் மூலமே பெருந்தொற்றை கட்டுப்படுத்த முடியும் என்று கூறினார். மனிதநேயம் மற்றும் நுண்ணிய அணுகுமுறையின் மூலம் சமூக பிரச்சினைகளை களைய வேண்டும் என்றும் அவர் வலியுறுத்தினார்.
உதாரணமாக, ஆயிரம் நோயாளிகள் குணம் ஆகும் போதும், தேவை உள்ள ஒரே ஒரு நோயாளிக்கு ஆக்சிஜன் படுக்கை கிடைக்கவில்லை என்றால்கூட சமுதாயத்தில் அது பீதியை ஏற்படுத்தும் என்று அவர் கூறினார்.
ஆலோசனை தேவைப்படுவோருக்கு உதவும் நோக்கில் பல தொலைபேசி உதவி எண்கள் ஒவ்வொரு மாவட்டத்திலும் செயல்பாட்டில் இருக்க வேண்டும் என்றும் அமைச்சர் தெரிவித்தார்.
அவரும் அவரது அலுவலக பணியாளர்களும் மாவட்ட நிர்வாகத்தோடு தொடர்ந்து தொடர்பில் இருப்பதாகவும், தனிமை படுத்தப்பட்ட நிலையில் அவர் இருக்கும் போதும், எப்போது வேண்டுமானாலும் அவரை தொடர்பு கொள்ளலாம் என்றும் டாக்டர் ஜிதேந்திர சிங் கூறினார்.
----
(Visitor Counter : 118
நிதி அமைச்சகம்
ரூ.12.67 கோடி ஜிஎஸ்டி வரி வசூல் மோசடி: பட்டய கணக்காளர் கைது
ரூ.12.67 கோடி அளவுக்கு ஜிஎஸ்டி வரிவசூல் மோசடியில் ஈடுபட்ட பட்டய கணக்காளரை, ஜிஎஸ்டி உளவுத்துறை இயக்குனரகம் கைது செய்துள்ளது.
ஹரியானா குருகிராம் பகுதியைச் சேர்ந்த பட்டய கணக்காளர் ஹரிஸ் குமார் ராம்பெல். இவர் ஸ்டார்கிரஸ்ட் சர்வீஸஸ் என்ற நிறுவனத்துக்கு ஜிஎஸ்டி வரி கணக்கு தாக்கல் செய்யும் பணியை மேற்கொண்டிருந்தார். ஜிஎஸ்டி வரி செலுத்துவதற்காக ஸ்டார் கிரஸ்ட் நிறுவனத்திடம் வசூலித்த தொகையில் ரூ.12.67 கோடியை இவர் அரசுக்கு செலுத்தவில்லை.
ஸ்டார் கிரஸ்ட் நிறுவனத்துக்கு இவர் போலி ஜிஎஸ்டி ரசீது மற்றும் ஜிஎஸ்டி வரித்தாக்கல் ஆவணங்களை அளித்துள்ளார். இதை கண்டுபிடித்த வடக்கு மண்டல ஜிஎஸ்டி உளவுத்துறை இயக்குனரகம் மோசடி செய்த ஹரிஸ் குமார் ராம்பெல்லை கைது செய்தது. அவர் நீதிமன்ற காவலில் வைக்கப்பட்டார்.
மேலும் விவரங்களுக்கு: https://pib.gov.in/PressReleasePage.aspx?PRID=1695194
------
(Visitor Counter : 145
அணுசக்தி அமைச்சகம்
2031ம் ஆண்டுக்குள், அணு மின்சக்தி திறன் 22,480 மெகாவாட் திறனை எட்டும் : டாக்டர் ஜித்தேந்திர சிங் தகவல்
மக்களவையில் எழுத்துப்பூர்வமாக தாக்கல் செய்த பதிலில், மத்திய அணுசக்தி துறை இணையமைச்சர் டாக்டர் ஜித்தேந்திர சிங் கூறியதாவது:நாட்டின் எரிசக்தியில், அணு மின் சக்தி ஒரு முக்கியமான அங்கம். மற்ற எரிசக்தி ஆதாரங்களுடன், அணு மின் சக்தியும் உகந்த முறையில் தொடர்ந்து பயன்படுத்தப்படுகிறது.அணு மின்சக்தியை 24 மணி நேரமும் உற்பத்தி செய்ய முடியும். இது நாட்டுக்கு நீண்ட காலம் எரிசக்தி பாதுகாப்பை வழங்கும் ஆற்றல் படைத்தது.தற்போது 22 அணு உலைகள் 6,780 மெகாவாட் திறனுடன் செயல்பாட்டில் உள்ளன. மேலும் 12 அணு உலைகளை அமைக்க மத்திய அரசு ஒப்புதல் அளித்துள்ளது. 2031ம் ஆண்டுக்குள், அணு மின்சக்தி திறன் 22,480 மெகாவாட் திறனை எட்டும் என எதிர்பார்க்கப்படுகிறது.செராமிக்ஸ், கண்ணாடி, தொலை தொடர்பு சாதனங்கள், மின்கலம் மற்றும் விண்வெளித் துறைகளில் லித்தியம் முக்கிய மூலப் பொருளாக உள்ளது.
கர்நாடகாவின் மாண்டியா மாவட்டத்தில் உள்ள மர்லகல்லா - அலபட்னா பகுதியில் 1,600 டன் அளவுக்கு லித்தியம் வளம் இருப்பதாக அணுசக்தி கனிமவள இயக்குனரகம் நடத்திய ஆரம்பகட்ட ஆய்வில் கண்டறியப்பட்டுள்ளது.
மேலும் விவரங்களுக்கு
https://pib.gov.in/PressReleasePage.aspx?PRID=1694793
-------
(Visitor Counter : 117